[image: Mórágy szines címer]	Mórágy Község Önkormányzata
	    

  

ELŐTERJESZTÉS
Mórágy Község Képviselő - testületének 2025. május 21. napján tartandó
rendes/rendkívüli testületi ülésére

	Tárgy:
	A Völgységi Önkormányzatok Társulása Társulási megállapodásának módosítása

	Előterjesztő:
	Glöckner Henrik polgármester

	Előterjesztést készítette:
	Szarvas Irén

	Előterjesztés száma:
	[bookmark: _GoBack]39. sz.

	Mellékletek száma:
	2 db

	Az előterjesztés a jogszabályi feltételeknek megfelel:
	igen

	A döntéshez szükséges többség:
	egyszerű/minősített

	Döntési forma:
	rendelet/határozat (normatív, hatósági, egyéb)

	Az előterjesztést 
	nyílt ülésen kell/zárt ülésen kell/zárt ülésen lehet tárgyalni

	Véleményezésre megkapta:
	Glöckner Henrik polgármester




Tisztelt Képviselő-testület!

A Völgységi Önkormányzatok Társulása társulási megállapodásának módosítását terjesztem a Tisztelt Képviselő-testület elé. A társulási megállapodást módosítani szükséges, mert a belső ellenőrzés elszámolását új alapokra helyezte a Társulási Tanács, a Völgységi hírlevél előállításában az idei évtől további öt település is részt vesz.
A dokumentum négy helyen módosul, amely módosításokat a határozati javaslat 1. melléklete, a Módosító okirat tartalmazza. A módosítások oldalszám szerint a következők:
1. [bookmark: _Hlk181772053]A VII. fejezet 2. pontja (13. oldal), amely a házi orvosi ügyeletre vonatkozik és korábban benne maradt, törlésre kerül
2. A dokumentum 2.a melléklete (22. oldal). A Völgységi hírlevél megjelentetésében az idei évtől részt vesz további öt település: Bonyhádvarasd, Kakasd, Mőcsény, Mucsfa, Závod.
3. A megállapodás 2.b melléklete (23. oldal) 1. pontjának második mondata törlésre kerül, mert a belső ellenőrzést már nem a Bonyhádi Közös Önkormányzati Hivatal belső ellenőrzési csoportja látja el, hanem külső vállalkozóval biztosítja a társulás a feladatellátást.
4. A dokumentum 2.c mellékletének 1. pontjába Belső ellenőrzési feladatok ellátásába egy új szövegrész kerül, amely a belső ellenőrzés új elszámolási módját tartalmazza.

Magyarország helyi önkormányzatairól szóló 2011. évi CLXXXIX. törvény (továbbiakban Mötv.) 88.§ (1) és (2) bekezdése értelmében a társulási megállapodást a polgármester írja alá, melyhez előzetesen szükséges a társulásban részt vevő képviselő-testületek mindegyikének minősített többséggel hozott döntése. Az előterjesztés mellékletei tartalmazzák a módosítás jogi kereteit.

Kérem, a Tisztelt Képviselő-testületet, szíveskedjen elfogadni a társulási megállapodás módosítását a határozati javaslat 1. és 2. melléklete szerint!

Határozati javaslat
Mórágy Község Önkormányzata Képviselő-testülete a Völgységi Önkormányzatok Társulása társulási megállapodásának módosítását - a határozat 1. és 2. melléklete szerinti tartalommal – elfogadja.

Határidő: azonnal
Felelős: Glöckner Henrik polgármester
Végrehajtásért felelős: Filczinger Ágnes jegyző 
Határozat-kivonatot kapja: Völgység Önkormányzatok Társulása 1 példány (pdf-ben megküldve).
Mórágy, 2025. május 12.

